**eP25. Αποτελέσματα των ελέγχων rapid Αg για τον για τον νέο κορωνοϊό (SARS-CoV-2) που διεξήχθησαν σε Κέντρα Φιλοξενίας Προσφύγων και Μεταναστών (ΚΦΠΜ) και Κέντρα Υποδοχής και Ταυτοποίησης ανά την επικράτεια κατά το διάστημα 25/1/21 – 5/12/21.**

*Σπυρίδης Ιωάννης1, Τσέκου Αικατερίνη1, Μήτρου Κωνσταντίνος1*

1. E.O.Δ.Υ – Τμήμα Μετακινούμενων Πληθυσμών - Αθήνα

**Εισαγωγή**: Ο Ε.Ο.Δ.Υ. με το πρόγραμμα «Ολοκληρωμένη επείγουσα παρέμβαση υγείας για την προσφυγική κρίση – PHILOS II» στοχεύει στη διασφάλιση της δημόσιας υγείας και στην κάλυψη των υγειονομικών αναγκών των προσφύγων και μεταναστών. Στο πλαίσιο αυτό στελεχώνει τις 34 δομές Φιλοξενίας και Υποδοχής προσφύγων (Κ.Φ.Π.Μ. και Κ.Υ.Τ.) ανά την επικράτεια με ιατρονοσηλευτικά κλιμάκια τα οποία ήταν υπεύθυνα για τη διεξαγωγή των ελέγχων.

**Σκοπός**: Σκοπός των ελέγχων rapid Ag στις Δομές Φιλοξενίας ήταν η προστασία της Δημόσιας Υγείας μέσω του έγκαιρου εντοπισμού (εβδομαδιαία παρακολούθηση επιδημιολογικών δεικτών) των πιθανών συρροών κρουσμάτων SARS-CoV-2.

**Υλικό:** Ως πληθυσμός στόχος ορίστηκαν οι ωφελούμενοι που διαμένουν σε Κ.Φ.Π.Μ. και Κ.Υ.Τ. που συνολικά αριθμούν περί τους 30.000 καθώς και οι εργαζόμενοι των φορέων που δραστηριοποιούνται στις Δομές Φιλοξενίας.

**Μέθοδος**: Για τη συλλογή των δειγμάτων δε χρησιμοποιήθηκε κάποια μεθοδολογία δειγματοληψίας καθώς οι έλεγχοι πραγματοποιούνταν με την εθελοντική προσέλευση των ωφελούμενων.

**Αποτελέσματα:** Κατά το διάστημα 25/1/21 – 5/12/21 στις 34 Δομές που δραστηριοποιείται το προσωπικό το προγράμματος PHILOS II διενεργήθηκαν 141.856 έλεγχοι rapid Ag εκ των οποίων προέκυψαν 2.522 θετικά αποτελέσματα (ποσοστό θετικότητας 1,8%)

**Συμπεράσματα**: Κρίνεται αναγκαία η συνέχιση των διαγνωστικών δράσεων στις Δομές Φιλοξενίας καθώς και η περαιτέρω ενίσχυση των κλιμακίων (εξοπλισμός και προσωπικό) για την αύξηση του αριθμού των ελέγχων rapid Ag.